Narva-Jõesuu 13. jaanuar 2025 nr 16

**Narva-Jõesuu linna Narva-Jõesuu linnas J. Poska tn 36 ja lähiala detailplaneeringu vastuvõtmine ja avaliku väljapaneku väljakuulutamine**

Narva-Jõesuu Linnavalitsusele on esitatud vastuvõtmiseks Narva-Jõesuu linna Narva-Jõesuu linnas Narva-Jõesuu linna J. Poska tn 36 ja lähiala detailplaneering vastavalt WESENBERG OÜ (reg. nr 12865969) tööle nr 74-0324.

Narva-Jõesuu Linnavalitsus algatas detailplaneeringu koostamise 31.01.2024 korraldusega nr 97.

Planeeringu arendajaks on maaomanik. Planeeringuala pindala on ca 2,3 ha.

Detailplaneeringu koostamise eesmärk on J. Poska tn 36 kinnistule uue ühiskondliku hoone ehk koolihoone ja välitingimustes sportimisala ja/või muu rekreatiivse ala ehitusõiguse määramine, olemasoleva koolihoone osalise rekonstrueerimis- ja vajadusel Narva-Jõesuu linnas J. Poska tn 36 ja lähiala detailplaneering laiendamisõiguse, olemasoleva koolihoone osa lammutamisõiguse ning lammutusjärgse ehitusõiguse määramine. Planeeringuala keskmeks on J. Poska tn 36 kinnistu (POS 1), millel on kavas ehitada välja uus koolihoone. Olemasolev koolihoone on vajalik vähemalt osaliselt säilitada kuni uue koolihoone valmimiseni, et tagada õppetöö ehituse ajaks. Uue koolihoone valmimisel lammutatakse enamik olemasolevast koolihoonest. Olemasolevast hoonest säilitatakse see osa, kus asub spordisaal, mida on vajadusel lubatud laiendada ja rekonstrueerida. Olemasoleva spordihoone ja kavandatava uue koolihoone vahele on võimalik rajada ühendusgalerii. Pärast koolihoone lammutamist on võimalik vabanenud maa-ala kasutusele võtta nt sportimisalana või muul rekreatiivsel eesmärgil (palliplatsid, skatepark, spordiväljakud, algklasside mänguatraktsioonid jne.

Detailplaneering vastab kehtivale üldplaneeringule (kehtestatud Narva-Jõesuu Linnavolikogu 30.01.2019.a otsusega nr 78).

Detailplaneering vastab õigusaktidele ja on vastavuses linna ruumilise arengu eesmärkidega.

Detailplaneeringu lahenduse on kooskõlastanud Aktsiaselts Narva Vesi, Telia Eesti AS, Viru Elektrivõrgud OÜ, Adven Eesti AS, Muinsuskaitseamet, Maa-amet, Riigi Kaitseinvesteeringute Keskus, Transpordiamet, Keskkonnaamet, Päästeamet, Terviseamet, Politsei- ja Piirivalveamet. Detailplaneeringu kohta laekunud arvamustega ja linna seisukohtadega nende kohta on võimalik tutvuda detailplaneeringu dokumentides (kooskõlastuste koondtabel).

Lähtudes ülaltoodust ning võttes aluseks kohaliku omavalitsuse korralduse seaduse § 6 lõike 1 ja § 22 lõike 2, planeerimisseaduse § 124 lõike 10, § 134 ja 135 lõike 1 ja Narva-Jõesuu Linnavolikogu 27.05.2020 määruse nr 88 „Ehitusseadustikus, planeerimisseaduses ning ehitusseadustiku ja planeerimisseaduse rakendamise seaduses sätestatud ülesannete delegeerimine Narva-Jõesuu Linnavalitsusele“ § 2

annab Narva-Jõesuu Linnavalitsus

**k o r r a l d u s e:**

1. Võtta vastu Narva-Jõesuu linna Narva-Jõesuu linnas Narva-Jõesuu linna J. Poska tn 36 ja lähiala detailplaneering vastavalt vastavalt WESENBERG OÜ (reg. nr 12865969) tööle nr 74-0324.
2. Narva-Jõesuu Linnavalitsusel korraldada detailplaneeringu avalik väljapanek ning tagada juurdepääs planeeringu menetlusega seotud dokumentidele.
3. Määrata **avaliku väljapaneku ajaks** **06.02. ‒ 20.02.2025.** Väljapanekul oleva detailplaneeringu materjalidega saab tutvuda Narva-Jõesuu Linnavalitsuse I korruse fuajees aadressil J. Poska tn 26, Narva-Jõesuu, ja linna koduleheküljel <http://narva-joesuu.ee/planeeringute-avalik-valjapanek>. Ettepanekuid ja vastuväiteid detailplaneeringule saab esitada kirjalikult Narva-Jõesuu Linnavalitsusele kuni **20.02.2025** aadressil J. Poska tn 26, 29023, Narva-Jõesuu, Narva-Jõesuu või e-posti teel [info@narva-joesuu.ee](mailto:info@narva-joesuu.ee).
4. Määrata avaliku väljapaneku tulemuste **avaliku arutelu ajaks** **05.03.2024 kell 17.30** Narva-Jõesuu Linnavalitsuse saalis, aadressil J. Poska tn 26, 29023, Narva-Jõesuu, Narva-Jõesuu.
5. Korraldusest informeerida avalikkust planeerimisseaduse § 135 sätestatud korras.
6. Linnavalitsuse korralduse terviktekstiga saab tutvuda Linnavalitsuse kantseleis tööpäevadel aadressil J. Poska tn 26, II korrus, Narva-Jõesuu ja Linna koduleheküljel <https://narva-joesuu.ee/et/vastu-voetud-detailplaneeringud>.
7. Korraldus jõustub teatavakstegemisest.
8. Detailplaneeringu vastuvõtmine on menetlustoiming, millega ei teki huvitatud isikule õigustatud ootust, et Narva-Jõesuu linnavalitsus detailplaneeringu kehtestab. Menetlustoimingud on vaidlustatavad koos haldusaktiga, milleks on planeeringu kehtestamine või kehtestamata jätmise korraldus.

*/digiallkirjastatud/*

Maksim Iljin

linnapea */digiallkirjastatud/*

Monika Tinno

linnasekretär

Detailplaneeringu materjalidega on võimalik tutvuda <https://files.teliahybridcloud.com/s/WxWFPyQozEikZw2> lingi [kaudu kuni 05.02.2025](https://files.teliahybridcloud.com/s/syp62iwcyJ8KdHe%20kaudu%20kuni%2008.04.2024), pärast veebilehel.